జింజివైటిస్

జింజివైటిస్ అనేది దంతాల దగ్గర చిగుళ్ళ వాపు.  దీంట్లో కణజాల నాశనం జరుగదు. 

 లక్షణాలు 
ప్రధానంగా  చిగుళ్ళలో ఎర్రటి వాపు ఉండి సులభంగా రక్తస్రావం జరిగే విధంగా లక్షణాలు ఉండవచ్చు. సాధారణంగా నొప్పి ఉండదు.  చిగుళ్ల వ్యాధి, ఇంకా  దంతాల నష్టం ఉండవచ్చు.

 కారకాలు 
సాధారణంగా దంతాలకు అతుక్కుని గారలాంటి పొర ఉంటుంది. దానిలో బాక్టీరియా ఉంటుంది. ఆ పొరని 'ప్లాక్' అంటారు. ఇతర కారణాలలో విటమిన్ 'సి' లోపం, గర్భం దాల్చడం,  ఫెనిటోయిన్, కాల్షియం ఛానల్ బ్లాకర్స్ వంటి కొన్ని మందులు ఉన్నాయి. ధూమపానం, నోరు పొడిగా ఉండటం వంటివి ఇతర ప్రమాద కారకాలు. రోగ నిర్ధారణ సాధారణంగా దంత పరీక్ష ద్వారా జరుగుతుంది. ఇది చిగుళ్ల వ్యాధికి  ప్రారంభరూపం.

 నివారణ 
ప్రధానంగా నోటి పరిశుభ్రత వలన సమస్యను నివారించ వచ్చు.  సాధారణంగా దంత వైద్యులచే దంతాలు శుభ్రపరచుకోవడం వంటి  చికిత్స ఉంటుంది. తీవ్రమైన పరిస్థితిలో యాంటీబయాటిక్స్ లేదా శస్త్రచికిత్స అవసరం కావచ్చు. సాధారణంగా చికిత్స వలన మంచి ఫలితాలు  ఉంటాయి.

 వ్యాప్తి 
జింజివైటిస్ అనేది అత్యంత సాధారణమైన చిగుళ్ల వ్యాధి. స్త్రీల కంటే పురుషులు ఎక్కువగా ప్రభావితమవుతారు. పిల్లలు,  పెద్దవాళ్ళు  ఇద్దరూ  ప్రభావితమవుతారు.  చిగుళ్ళవాపు గురించి హిప్పోక్రేట్స్ క్రీ.పూ 400 లోనే  వివరించాడు.

 ఇవి చూడండి  

 చిగుళ్ల వ్యాధి
 నోటి దుర్వాసన 

 మూలాలు 
Category:Translated from MDWiki
వర్గం:దంత వ్యాధులు